تورکییه، ایلین ۹ آیلیق بؤلومونده توپلام ۴۱،۶ میلیون قوناق آغیرلادی، ۲۶،۶۳ میلیارد دلار توریزم گلیری الده ائتدی.
مدنیت و توریزم باخانلیغیندان وئریله‌ن یازی‌لی آچیقلامایا گؤره، تورکییه توریزمده ۲۰۲۳.جی ایل اوچون ۷۵ میلیون توریست، ۶۵ میلیارد دلار توریزم گلیری هدفلرینه سرعتله یاخینلاشیر.
مدنیت و توریزم باخانلیغی ایله تورکییه ایستاتیستیک قورومو (تویک) بیلگیلری، تورکییه‌یه ایلین ۹ آیین‌دا توپلام ۴۱ میلیون ۵۶۴ مین ۵۳۶ قوناغین گلدیگینی گؤستردی.
باخانلیغین ژانویه-سپتامبر ۲۰۱۹ دؤورو رقملرینه گؤره، تورکییه بیر اؤنجه‌کی ایلین عینی دؤورونه گؤره ۹ آیدا یوزده ۱۴،۵۰ آرتیشلا ۳۶ میلیون ۴۲۸ مین ۲۱۲ خاریجی توریستی آغیرلادی.
"تویک"ین آچیقلادیغی اوچونجو دؤردده‌بیر بیلگیلرینه گؤره ایسه اؤلکه‌یه ۵ میلیون ۱۳۶ مین ۳۲۴ یورددیشی ایقامت‌لی وطنداش گلدی.
اوچونجو دؤردده‌بیرده ۱۴ میلیارد دلار توریزم گلیرینه چاتیلاراق، ۹ آیین توپلامیندا ۲۶ میلیارد ۶۳۴ میلیون ۷۶۴ مین دلار توریزم گلیری الده ائدیلدی.
ایلین اوچونجو دؤردده‌بیری و ۹ آیین‌داکی آدام باشی خرجله‌مه ایسه ۶۴۹ دلار اولدو.
باخانلیغین سپتامبر ۲۰۱۹ رقملرینده، بیر اؤنجه‌کی ایلین عینی آیینا گؤره، خاریجی قوناق ساییسی یوزده ۱۳،۲۳ آرتیشلا ۵ میلیون ۴۲۶ مین ۸۱۸ اولدو.
تورکییه‌یه ژانویه-سپتامبر ۲۰۱۹ دؤورون‌ده ان چوخ توریست گؤندره‌ن اؤلکه‌لر سیرالاماسین‌دا یئنه بیر اؤنجه‌کی ایلین عینی دؤورونه گؤره یوزده ۱۵،۲۸ آرتیش ایله روسیا فدراسیونو بیرینجی، یوزده ۱۲،۴۳ آرتیش ایله آلمانیا ایکینجی، یوزده ۱۶،۰۵ آرتیش ایله اینگیلتره اوچونجو اولدو. اینگیلتره‌نی بولقاریستان و ایران ایزله‌دی. سپتامبر ۲۰۱۹ دؤورون‌ده روسیا فدراسیونو ان چوخ توریست گؤندره‌ن اؤلکه سیرالاماسین‌دا یوزده ۱۴،۷۰ آرتیش نیسبتی ایله بیرینجی اولدو.
آلمانیا یوزده ۶ آرتیش نیسبتی ایله ایکینجی، اینگیلتره ایسه یوزده ۹،۶۴ آرتیش درجه‌سی ایله ان چوخ توریست گؤندره‌ن اوچونجو اؤلکه اولدو. اینگیلتره‌نی ان چوخ توریست گؤندره‌ن اؤلکه‌لر سیرالاماسین‌دا بولقاریستان و ایران ایزله‌دی.
